《追和渊明贫土诗七首》
宋代·刘黻

人生特寄耳，何往非萍蓬。
世挟智反愚，予谓拙乃工。
渊明有姱智，高迈疏与龚。
大抵豪杰士，所见处略同。
箪瓢非遂穷，轩冕岂真通。
倘不达至理，冥雾将奚从。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军智度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。